text: [{"text_idx": "#000000", "text": "F\u00f8roysku U17-kvinnurnar megna\u00f0u ikki at gera no\u0301gv vi\u00f0 sponsku kappingarfavorittarnar. F\u00f8royar taptu greitt 38-18, eftir ha\u0301lvleiksst\u00f8\u00f0una 20-10 til Spania. Okkara eru, ho\u0301ast tapi\u00f0, vi\u0301\u00f0ari til ha\u0301lvfinalurnar, sum nummar 2 i\u0301 bo\u0301lkinum."}, {"text_idx": "#000001", "text": "F\u00f8royska li\u00f0i\u00f0 sy\u0301ntist at vi\u0301sa stri\u0301\u00f0sanda fra\u0301 byrjan og vo\u0301ru v\u00e6l vi\u00f0 fyrstu l\u00f8tuna. Verjusp\u00e6li\u00f0 var hampuligt og Gylta a\u0301 Neystab\u00f8 hev\u00f0i fleiri bjargingar i\u0301 f\u00f8royska ma\u0301linum. Okkara vo\u0301ru to\u0301 ikki no\u0301g tolnar i\u0301 a\u0301lopinum at bi\u0301\u00f0a eftir go\u0301\u00f0a kjansinum. Okkara tordu v\u00e6l at skjo\u0301ta u\u0301tifra\u0301, men neyvleikin var misjavnur. Spania sp\u00e6ldi vi\u00f0 v\u00e6l h\u00e6gri leikfer\u00f0 og vi\u0301stu t\u00e6r eisini, hvi\u0301 t\u00e6r eru ein av favorittunum til at vinna kappingina. Li\u00f0ini fo\u0301ru til ha\u0301lvleiks vi\u00f0 20-10 til Spania.I\u0301 seinna ha\u0301lvleiki ra\u0301ddi um at vi\u0301sa go\u0301\u00f0an anda og stev hja\u0301 F\u00f8royum. Okkara royndu seg vi\u00f0 at sp\u00e6la 7 mo\u0301ti 6 fra\u0301 byrjan, men rigga\u00f0i hetta minni v\u00e6l. Innsp\u00f8lini til strikuna vo\u0301ru ikki no\u0301g neyv og okkara gj\u00f8rdu ov no\u0301gvar tekniskar villur. Ta\u00f0 gingu yvir 10 minuttir a\u0301\u00f0renn F\u00f8royar fingu fyrsta ma\u0301li\u00f0 i\u0301 seinna ha\u0301lvleiki og blivu ta\u00f0 bert til 8 tilsamans. Endaliga st\u00f8\u00f0an gj\u00f8rdist 38-17 til Spania.Eftir dystin var strikuleikarin Marjun Jansdo\u0301ttir kosin til besta leikara hja\u0301 F\u00f8royum i\u0301 dystinum.F\u00f8royar skulu nu\u0301 sp\u00e6la ha\u0301lvfinalu leygardagin kl. 16.00. Hendan ver\u00f0ur mo\u0301ti vinnaranum av dystinum millum Slovenia og Litava, sum ver\u00f0ur seinni i\u0301 dag. Gularo\u0301tin i\u0301 kappingini er at gerast minst nummar try\u0301, ti\u0301 hetta gevur atgongumerki til U19 EM-endasp\u00e6li\u00f0 i\u0301 2025. Dysturin kann stroymast a\u0301 . Lesi\u00f0 annars alt um kappingina, u\u0301rslit, st\u00f8\u00f0ur o.a. her: W17 EHF Championships 2023 ()Dystargongdin F\u00f8royar \u2013 Spania:5 min. 2-110 min. 2-615 min. 4-1120 min. 4-1625 min. 7-1630 min. 10-2035 min. 10-2340 min. 10-2545 min. 11-2950 min. 13-3355 min. 16-3560. min. 18-38Ma\u0301lskju\u0301ttar hja\u0301 F\u00f8royum:Rakul Borgarli\u0301\u00f0 Joensen 5(4)Silja Geirsdo\u0301ttir Eystberg 5Marjun Jansdo\u0301ttir 3Fjo\u0301la Skaalum Vilhelm 2Agatha Djurhuus 1Helena Magnusardo\u0301ttir 1Katrin Hansen 1Ma\u0301lverjar:Gylta a\u0301 Neystab\u00f8 28%Maria Beder 16%"}, {"text_idx": "#000003", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000006", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]